Objava enotnega dokumenta iz člena 94(1)(d) Uredbe (EU) št. 1308/2013 Evropskega parlamenta in Sveta ter sklic na objavo specifikacije proizvoda za ime v vinskem sektorju

(2020/C 70/04)

V skladu s členom 98 Uredbe (EU) št. 1308/2013 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo v dveh mesecih od dneva te objave.

ENOTNI DOKUMENT

„CSOPAK“/„CSOPAKI“

PDO-HU-02378

Datum vloge: 20. november 2017

1. Ime za registracijo

Csopak

Csopaki

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Hegybor

Barva: od zelenkasto rumene do slamnato rumene.

Vonj: cvetlične note z značilnostmi agrumov in belega sadja.

Okus: osvežilno kisel. Harmonično suho belo vino z uravnoteženimi kislinami in alkoholom.

Splošne analitske lastnosti Največji delež skupnega alkohola (v vol. %) 14 Najmanjši delež dejanskega alkohola (v vol. %) 11,5 Najnižja vsebnost skupnih kislin 4,8 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter) 200

Dűlős bor

Barva: od zelenkasto rumene do slamnato rumene.

Vonj: paleta cvetličnih arom in arom vlažnega kamna, ki je kompleksna, a hkrati nevtralna.

Okus: paleta cvetličnih arom in arom vlažnega kamna, ki je kompleksna, ahkrati nevtralna, z večplastnim in dolgotrajnim vonjem. Harmonično suho belo vino z uravnoteženimi kislinami in alkoholom.

Splošne analitske lastnosti Največji delež skupnega alkohola (v vol. %) 14 Najmanjši delež dejanskega alkohola (v vol. %) 12 Najnižja vsebnost skupnih kislin 5,2 g/l, izraženega kot vinska kislina Najvišja vsebnost hlapnih kislin (v miliekvivalentih na liter) 18 Najvišja vsebnost skupnega žveplovega dioksida (v miligramih na liter) 200

5. Enološki postopki

a. Osnovni enološki postopki

Hegybor

Posebni enološki postopki

Bistveni elementi:

— največ 15 % grozdja je lahko sorte „furmint“,

— uporablja se le zdravo grozdje,

— vsaj štirje meseci staranja v cisterni in/ali sodu,

— vsaj en mesec staranja v steklenici,

— za vrenje mošta se lahko uporabijo samo kvasovke, ki ne spreminjajo naravnega vonja in okusa, značilnih za vina „olasz rizling“ ali „furmint“,

— največji donos soka: 70 %.

Hegybor

Ustrezna omejitev pri proizvodnji vin

Prepovedano je:

— sladkanje.

Dűlős bor

Posebni enološki postopki

Bistveni elementi:

— največ 15 % grozdja je lahko sorte „furmint“,

— uporablja se le zdravo grozdje,

— vsaj šest mesecev staranja v cisterni in/ali sodu,

— vsaj tri meseci staranja v steklenici,

— za vrenje mošta se lahko uporabi samo kvasovke, ki ne spreminjajo naravnega vonja in okusa, značilnih za vina „olasz rizling“ ali „furmint“,

— največji donos soka: 65 %.

Dűlős bor

Ustrezna omejitev pri proizvodnji vin

Prepovedani so:

— obogatitev,

— zakisanje,

— zniževanje vsebnosti kislin,

— uporaba pektinskega encima,

— sladkanje.

Pravila o pridelavi grozdja

Pridelovalne prakse

1. Pravila o gojitvenih oblikah: guyot, srednje visok kordon, nizek kordon, kronska gojitvena oblika, gojitvena oblika na glavo in kotlasta gojitvena oblika.

2. Pravila o gostoti trsov v vinogradu a. Za vinograde, zasajene do 1. avgusta 2016: i. gostota trsov: vsaj 3 300 trsov/ha; ii. izguba trsov: največ 10 %. b. Za vinograde, zasajene po 1. avgustu 2016: i. gostota trsov: vsaj 4 000 trsov/ha; ii. izguba trsov: največ 10 %; iii. razdalja med trsi: najmanj 0,6 m.

3. Pri vinih z oznako „dűlős borok“ mora biti povprečna starost trsov v vinogradu 10 let.

4. Metoda pobiranja: ročno.

5. Kakovost grozdja (najnižja vsebnost sladkorjev, izražena kot delež naravnega alkohola): Hegybor: najnižja vsebnost sladkorja v grozdju po madžarskem sistemu razvrščanja mošta (v MM° , pri 17,5 °C): 17,0 Delež potencialnega alkohola v grozdju (v vol. %, pri 20 °C): 10,6 Dűlős bor: najnižja vsebnost sladkorja v grozdju po madžarskem sistemu razvrščanja mošta (v MM° , pri 17,5 °C): 18,9 Delež potencialnega alkohola v grozdju (v vol. %, pri 20 °C): 12

b. Največji donosi

Hegybor

63 hl/ha

Hegybor

9 000 kg grozdja na hektar

Dűlős bor

39 hl/ha

Dűlős bor

6 000 kg grozdja na hektar

6. Razmejeno geografsko območje

Območja, ki so po katastru vinogradov znotraj administrativnih mej občin Csopak, Paloznak, Lovas, Alsóörs in Felsőörs razvrščena v razred I in II.

7. Glavne sorte vinske trte

Olasz rizling – olaszrizling

Furmint – szigeti

Olasz rizling – grasevina

Olasz rizling – nemes rizling

Olasz rizling – riesling italien

Olasz rizling – risling vlassky

Olasz rizling – taljanska grasevina

Olasz rizling – welschrieslig

Furmint – zapfner

Furmint – som

Furmint – posipel

Furmint – mosler

Furmint – moslavac bijeli

Furmint – furmint bianco

8. Opis povezave

1. Opis razmejenega območja

(a) Naravni dejavniki:

Razmejeno območje proizvodnje vin „Csopak“/„Csopaki“ obsega prvi pas hribovja na delu obale, ki se razteza od Csopaka da Alsóörsa na severni strani vzhodnega dela Blatnega jezera. Ključna vinorodna območja so nagnjena pobočja predgorja in zmerno strma slemena hribov. Substrat vinogradov je sestavljen iz dveh vrst kamnin. Sedimentni sloji kamnin na slemenih hribovja so sestavljeni iz visokogorskih tipov kamnin iz poznega perma in zgodnjega triasa, prekritih s plastjo kvartarnega grušča. Z apnencem bogato podtalje je prekrito z različno debelo plastjo glinastega melja in puhličnih gozdnih tal. Geološka podlaga pobočij ob vznožju hribov je sestavljena iz rdečega permskega peščenjaka, edinstvene oblike tal, tipične za Csopak, in prekrita z detritusom rdečega peščenjaka. Za vinorodno regijo so značilna tla, bogata s kalcijem, magnezijem in kalijem.

Na podnebje območja Csopak vplivata mrzel zrak, ki se spušča iz dolin gorovja Bakony, in Blatno jezero, ki leži na jugu regije. Vinorodno hribovje območja Csopak je zelo gozdnato in ozko, v pokrajino pa so zarezane globoke doline (kot sta dolini Nosztori in Koloska). Med poletjem zato vlažna toplota, ki se dviguje iz Blatnega jezera, pod vplivom večerne sape, ki piha proti jezeru, v vinogradih prevlada nad hladnim gorskim zrakom.

Csopak ima (letno) povprečno od 1 950 do 2 000 ur osončenosti, povprečna letna temperatura je 11–12 °C, povprečna letna količina padavin pa 650–700 mm, od tega povprečno 350 mm med rastno dobo. Ključen vidik podnebja na območju Csopak je, da lahko zadnji dan spomladanske pozebe pade na 5. april, kar je izjemno zgodaj.

(b) Človeški dejavniki:

Gojenje grozdja in pridelava vina imata na območju Csopak pomembno vlogo neprekinjeno že več kot 2 200 let. Razvoj zemljišč za pridelavo grozdja je rezultat namernih človekovih prizadevanj. Vinogradniki tu grozdje že tisočletja gojijo na hribovitih pobočjih, ki so varna pred zmrzaljo in se hitro segrevajo, v nasprotju z nizkimi močvirnatimi območji, ki so nagnjena z zmrzali in boleznim.

Tradicionalne lokalne kleti prav tako pomembno vplivajo na kakovost vin. Zaradi strukture tal območja Csopak lokalne kleti niso zgrajene v celoti pod zemljo, kar čez leto prinaša znatna temperaturna nihanja. Vina se pozimi zato ohladijo in ohranijo svežino. Poleti pa se kleti segrejejo na 15 do 19 stopinj, kar povzroča naravno obarjanje toplotno občutljivih in nestabilnih tartratov. Ta naravni proces lokalnim pridelovalcem omogoča lažjo stabilizacijo vina, kar pripomore k ohranjanju bogastva arom vina.

2. Opis vina

Vina „Csopak“/„Csopaki“ imajo diskreten vonj, hkrati pa tipično bogato cvetico in okus, ki zagotavljata njegovo eleganco. Pomembni skupni značilnosti vonja in okusa sta prevladujoča aroma vlažnega kamna in odsotnost vonja po plesnivem. Pri okusu prevladuje zrela in kompleksna struktura kislin, ki zagotavlja hrustljavost in svežino vina.

3. Predstavitev in prikaz vzročne povezave

Zaradi padavin in zmogljivosti vrhnje plasti tal za zadrževanja vode je namočenost vinogradov med rastno dodo tudi v toplih poletnih dnevih zadostna. Zato je razvoj grozdja v kritičnem poletnem obdobju neprekinjen in brez stresnih dejavnikov, kar pomeni odsotnost plesnivih arom in ostrih, nezrelih kislin. Zasluge za zrelo in izrazito strukturo kislin ter občutne note vlažnega kamna v okusu je mogoče pripisati visoki vsebnosti mineralov tal na območju Csopak.

Sončni žarki se poleti odbijajo od površine plitkega jezera in enakomerno grejejo pobočja hribovja, kar ustvarja stabilne pogoje v obdobju brstenja trt. Ker je zadnji dan pozebe na območju Csopak zgoden, je manj možnosti za spomladansko pozebo; rast poganjkov je zato enakomerna in površina listov je vsako leto primerne velikosti, kar vpliva na optimalno zorenje grozdja.

Poleg vinogradov imajo ključno vlogo pri gojenju grozdja tudi gozdni pasovi, ki so se izoblikovali skozi tisočletja, saj plenilci, ki v njih prezimijo (žuželke, kot so plenilske pršice), pripomorejo k omejevanju škodljivcev. Zaradi tega je izjemno pomembna začetna faza razvoja grozdja dovolj kratka, kar omogoča razvoj višjega in bolj zdravega listja.

Toplo poletje in sredozemski sistem visokega tlaka zagotavljata, da ob hladnih večerih, ki jih po dolgih jesenskih dneh prinesejo vetrovi s hribovja Bakony, vinogradi hitro preidejo v temno fazo fotosinteze, ki povzroči hitro povišanje vsebnosti grozdnega sladkorja. Ta edinstvena naravna omejitev vinom „Csopak“/„Csopaki“ daje telo.

Elegantna struktura kislin in sadnih arom, značilnih za vina Balatonfüred-Csopak, so tudi posledica hladnega zraka iz gozdov. Neprestano gibanje zraka in nizke gojitvene oblike trt na vinogradniških pobočjih, izbranih skozi stoletja, pomenijo, da se rosa na grozdih hitro posuši, zato so glivične bolezni redke, grozdje pa zdravo.

Skupek teh naravnih dejavnikov in večstoletno strokovno znanje lokalnih proizvajalcev, ki se prenaša med generacijami, skupaj zagotavljata visokokakovostna, polna in izrazita vina, pridelana iz zrelega in zdravega grozdja.

9. Bistveni dodatni pogoji

Pravila glede označb 1

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

a) Namesto izraza „zaščitena označba porekla“ se lahko uporablja tudi tradicionalni izraz „védett eredetű“.

b) Dovoljena je uporaba tradicionalnega izraza: „válogatott szüretelésű bor“.

Pravila glede označb 2

Pravni okvir:

v nacionalni zakonodaji.

Vrsta dodatnega pogoja:

dodatne določbe o označevanju

Opis pogoja:

a) Druge oznake z omejeno uporabo, oznake o proizvodni metodi in oznake z urejeno uporabo: „szűretlen“ (nefiltrirano), „szemelt“ (izbrano), „termőhelyen palackozva“ (ustekleničeno na kraju proizvodnje).

b) Pri vinu vrste „hegybor“ so lahko na etiketi navedene oznake „Hegybor“, „Első Osztályú Hegybor“ (prvorazredno) ali „Elsőrangú Hegybor“ (vrhunsko).

c) Pri vinu vrste „dűlős bor“ sta lahko na etiketi navedeni oznaki „Első Osztályú Dűlőbor“ (prvorazredno) in „Elsőrangú Dűlőbor“ (vhunsko).

d) Oznaka „monopol dűlő“ (monopol) se lahko uporablja na etiketah vina „dűlős bor“ samo v primeru, ko gre za grozdje, ki ga na razmejenem vinogradu goji samo en član vinske skupnosti.

e) Na etiketi je lahko navedena oznaka „Balaton borrégió“ (vinska regija Blatnega jezera).

f) Sort ni potrebno navajati.

Manjše geografske enote so lahko navedene.

Pravni okvir:

v nacionalni zakonodaji.

Vrsta dodatnega pogoja:

dodatne določbe o označevanju

Opis pogoja:

a) samo za dűlős bor;

b) istovetnost porekla: 100 %;

c) imeni „dűlő“ (vinograd) in „aldűlő“ (vinogradniška parcela) sta lahko navedeni: glej spodaj;

d) pri imenih „Kis-hegy“ ali „Öreg-hegy“ mora biti navedeno tudi ime ustrezne vasi.

Navedene so lahko naslednje manjše geografske enote:

Kraj Vinograd Vinogradniška parcela Csopak Hegyalja Hegyalja Szita-hegy Nagy-kút Bene Falu-kertje Berek-hát Kocsikapu Nádas-kút Nádas-kút Haraszt Kis-hegy Kis-hegy Kertmög Siralomvágó Lőcze-domb Sáfrán-kert Paloznak Kis-hegy Kis-hegy Hajnóczy Slikker Sáfrán-kert Nagy-hegy Malom-hát Malom-hát Szil Vörös-part Lovas Öreg-hegy Öreg-hegy Balogh Öreg-hegy Soós Téglaházi Téglaházi Szilfa Suhatag Kis-hegy Felsőörs Kis-hegy Pocca Pocca Nemes-erdei Hosszú Főszőlők Öreg-hegy Káptalan-földek Alsóörs Kis-telek Suhatag Gőlye-mál Máli Telekfő Telekfő Kemencs Telekfő Lok

Proizvodnja zunaj razmejenega območja proizvodnje:

Pravni okvir:

v nacionalni zakonodaji.

Vrsta dodatnega pogoja:

odstopanje glede proizvodnje na razmejenem geografskem območju.

Opis pogoja:

Za pridelavo vin „Csopak“/„Csopaki“ se lahko predelava grozdja, vrenje mošta in staranje vina izvajajo samo v vaseh znotraj razmejenega območja proizvodnje ter na območjih Balatonarács, Balatonfüred, Aszófő in Balatonszőlős. (Območja, ki se nahajajo v isti upravni enoti po členu 6(4)(b) Uredbe (ES) št. 607/2009.)

Povezava na specifikacijo proizvoda

https://boraszat.kormany.hu/csopak

(1) UL L 347, 20.12.2013, str. 671.